สวัสดีค่ะ กินยาคุมตอนเช้าของทุกวัน เพราะเราทำงานในตอนกลางคืน พอกลับบ้านมา8โมงเช้าเราจะกินยาแล้วนอนคะ อยากทราบว่าจะเป็นไรไหมค่ะ เพราะไม่ได้กินตอนกลางคืนเหมือนคนอื่นๆเขา
สวัสดีค่ะ การทานยาคุมกำเนิดนั้น สามารถเลือกทานในเวลาใดก็ได้ เพียงแต่ต้องทานในเวลาเดียวกันของแต่ละวัน และควรเป็นเวลาที่คาดว่าจะไม่ลืมทาน ดังนั้น หากต้องการทานในเวลา 8.00 น. ก็สามารถทำได้ค่ะ ไม่มีความแตกต่างในการทานยาช่วงกลางคืนแต่อย่างใดสิ่งสำคัญคือ ต้องทานทุกวัน ไม่ลืมทานยา และทานยาในเวลาเดียวกันของแต่ละวัน ไม่ทานยาอื่นบางชนิดที่จะไปมีผลต่อประสิทธิภาพของยาคุมร่วมด้วย